# **DECIZIA ETAPEI DE ÎNCADRARE**

## Nr. număr din zz.ll.aaaa

Proiect

Ca urmare a solicitării de emitere a acordului de mediu adresate de **ROUTE CENTER CONSTRUCT S.R.L**, cu sediul în Str. Pacii, Nr. 3, Drobeta-Turnu Severin , Judetul Mehedinţi, prin Stoica Elena Doina, cu adresa in localitatea Drobeta turnu Severin, str. Pacii, nr.3, bl.O2, sc.4, ap.5, etaj 1, judetul Mehedinti, înregistrată la APM Mehedinti cu nr. 2341/27.02.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.05.2017, că proiectul „Exploatarea nisipului si pietrisului din perimetrul ”Viilor” situat in extravilanul localitatii Izvoarele, com.Gruia, jud.Mehedinti” propus a fi amplasat în extravilanul satului Izvoarele, comuna Gruia, extras CF nr.50065, judetul Mehedinti, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit.a), - “orice modificari sau extinderi, …ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului” ;

b) perimetrul “Viilor” are o suprafata totala de 95000mp – evaluarea impactului asupra mediului precum si evaluarea adecvata s-a realizat printr-un studiu de evaluare impact asupra factorilor de mediu precum si un studiu de evaluare adecvata – finalizat cu emiterea unui accord de mediu nr.1/2016 cu conditii impuse pe intreg perimetrul in care se doreste exploatarea esalonata pe cinci ani. Custodele a emis aviz favorabil cu conditii pentru intregul perimetru. In acest acord s-a tratat tot perimetrul precum si primul an de exploatre 2016-2017 (pe o suprafata de 5000mp). Titularul solicita in prezent reglementarea pentru investitia de exploatare nisip si pietris pe o suprafata de 24000mp-din perimetrul total de 95000mp situat in extravilanul satului Izvoarele, comuna Gruia, CF 50065. Proiectul se regaseste in Planul Urbanistic General, aprobat prin Hotararea Consiliului Local al comunei Gruia nr.23/10.05.2013, conform certificatului de urbanism nr.43/23.02.2017 emis de Consiliul Judetean Mehedinti.

Suprafata perimetrului are o forma geometrica regulata de trapez drept de cca. 24000mp.Grosimea maxima a zacamantului este de cca.8,0m iar perimetrul este delimitat de urmatoarele puncte de contur in sistem STEREO 70.

|  |  |  |
| --- | --- | --- |
| Pct. | X | Y |
| 1. | 314 889 | 311 184 |
| 2. | 314 832 | 311 150 |
| 3. | 314 714 | 311 243 |
| 4. | 314 708 | 311 331 |
| 5. | 314 799 | 311 385 |
| Limita de adancime: z=+30,om | | |
| Suprafata:S=0,024kmp | | |

Exploatarea agregatelor se va face prin metoda exploatarilor la zi, intr-o singura treapta de exploatare orizontala, sub cota terenului, cu grosimea maxima de 12,5m si grosimea medie de 11,om.Exploatarea agregatelor minerale se va realiza intr-o singura treapta orizontala, sub cota terenului, pana la cota de +31,0m cota finala de exploatare a microcarierei.

Parametrii optimi ai treptei sunt:

●Latimea platformei de lucru=cca.41,5m

●Lungimea=cca.72,0m

●Inaltimea treptei de lucru=11,0m-max.12,50m

●Unghi de taluz general microcariera=300

● Unghi de taluz treapta finala=450

●Pilierul de siguranta=cca.5,0m.

Terenul este dispus in vecinatatea unui drum de exploatare existent astfel incat nu va fi nevoie de realizarea unui drum nou ci numai de mentinerea acestuia ca infrastructura necesara transportului materialului excavat si prelucrat. Transportul materialului excavat se va realiza pe drumul de exploatare existent, pana in drumul DC56C.

c). in zona nu exista locuinte –distanta fata de satele cela mai apropiate Gruia si Izvoarele este de peste 1km;

d). relativa abundenta a resurselor naturale din zona, calitatea si capacitatea regenerativa a acestora: se vor expoata agregate minerale neregenerabile din zona ;

e). productia de deseuri: din realizarea proiectului - deseuri din exploatare (steril) precum si deseuri menajere in cantitate mica;

f) emisiile poluante, inclusiv zgomotul si alte surse de disconfort: de la utilajele folosite in realizarea investitiei atat pe perioada derularii acesteia cat si in perioada de functionare;

g). risc scazut de accident datorita tehnologiilor utilizate - nu se folosesc substante poluante;

h). terenul pe care se va realiza investitia este situat in extravilanul satului Izvoarele, comuna Gruia; in zona de amplasare a proiectului propus mai functioneaza inca 2 investitii cu acelasi specific, dar care nu pot genera impact cumulativ cu acesta intrucat una din investitii nu mai functioneaza iar cealalta este situata la o distanta considerabila suficienta pentru a evita impactul cumulativ asupra factorilor de mediu

i) capacitatea de absorbtie a mediului: nu este cazul;

j). ariile in care standardele de calitate ale mediului stabilite de legislatia in vigoare au fost deja depasite: proiectul urmeaza a se realiza in interiorul siturilor Natura 2000 ROSPA0011 Blahnita si ROSCI0306 Jiana– in acest sens se va obtine punct de vedere al custodelui respectiv Asociatia WWF Programul Dunare Carpati si Societatea Ornitologica din Romania

k). ariile dens populate: in zona nu sunt locuinte;

l). peisaje cu seminificatie istorica, culturala si arheologica: nu este cazul;

m). extinderea impactului: local, atat in zona de lucru, pe perioada de executie a proiectului cat si pe perioada desfasurarii activitatii;

n). natura transfrontiera a proiectului: nu este cazul;

o). marimea si complexitatea impactului: exploatarea si transportul nisipului si pietrisului sunt lucrari cu o durata limitata. Odata cu epuizarea cotei alocate prin permisul de exploatare se impune reintroducerea terenurilor in circuitul productiv prin lucrari de refacere a mediului;

p). probabilitatea impactului: semnificativ, local, datorat lucrarilor si temporar pe durata investitiei si functionarii ;

r). durata, frecventa si reversibilitatea impactului: amploarea lucrarilor de exploatare este una semnificativa;

s).pe timpul derularii procedurii nu s-au primit observatii din partea publicului (anunturi repetate pe site-ul APM Mehedinti de depunere solicitare si de luarea deciziei de incadrare precum si anunturi la Primaria Gruia cat si in ziarul Datina.

Condiţiile de realizare a proiectului:

Factor de mediu apa:

- pe perioada desfasurarii lucrarilor conexe pentru exploatare zacamant de nisip si pietris nu vor fi afectate apele de suprafata si de adancime. Nu vor exista urmari asupra alimentarii cu apa a retelei hidrografice de suprafata din zona.

-nu se vor spala in cursurile de apa prezente pe teritoriul ariei protejate, utilajele si mijloacele de transport folosite ;

-nu se vor arunca/abandona orice tip de deseu in albiile cursurilor de apa din zona;

- se interzice aruncarea/deversarea oricaror deseuri in afara zonei amplasamentului ;

- in perioada de executie a proiectului se va delimita foarte bine zona de lucru astfel incat sa se elimine orice risc de poluare a panzei freatice;

- alegerea amplasamentului unde vor fi depozitate/parcate temporar utilajele, masinile, uneltele folosite in realizarea investitiei –se va face adecvat astfel incat sa poata fi asigurate cu usurinta utilitatile iar suprafata amplasamentului sa fie cat mai redusa; apa potabila pentru muncitori va fi asigurata din sursa controlata sau imbuteliata deasemenea se vor folosi toalete ecologice ce se vor vidanja ori de cate ori este nevoie prin grija constructorului.

Factor de mediu sol/subsol:

-se vor lua toate masurile pentru evitatrea poluarii solului cu produse petroliere provenite de la utilajele si mijloacele dde transport utilizate;

-se va limita viteza mijloacelor de transport agregate minerale pe drumurile dintre cariera si punctul de valorificare;

-se vor realiza lucrari de intretinere a drumului de acces ;

-alimentarea cu combustibil a mijloacelor de transport agregate minerale – autobasculante -se va face la statiile de distributie carburanti;

-transportul si depozitarea carburantilor necesari pentru utilajele din cariera (excavator, buldozer) sunt transportate de la statiile de distributie carburanti pe amplasament – cu autocisterne si distribuite local cu ajutorul unei statii de carburant modulare;

-reviziile si reparatiile mijloacelor de transport se vor face numai la unitati specializate;

-gestionarea corespunzatoare a materialului rezultat prin decaparea solului;

-pe amplasament vor fi prezente substante absorbante in vederea folosirii acestora in cazul poluarilor accidentale;

- se va evita ocuparea suplimentarea sau largirea frontului de lucru in afara amplasamentului in vederea limitarii riscului de poluare a solului/subsolului;

- se va asigura managementul corespunzator al materiilor prime si materialelor necesare realizarii lucrarii precum si deseurilor rezultate din realizarea proiectului prin depozitarea temporara pe categorii de deseuri in spatii special amenajate, si betonate/impermeabilizate, predandu-se periodic in vederea valorificarii catre firme autorizate; depozitarea temporara a deseurilor se va face numai in interiorul amplasamentului ;

- se vor lua toate masurile pentru evitarea scurgerilor accidentale de combustibili, lubrifianti si alte substante;

-solul rezultat din sapatura ce face parte din investitie va fi depozitat separat fiind folosit la refacerea mediului;

- pe amplasament se vor regasi substante absorbante ce se vor folosi in cazul poluarilor accidentale, substante care se vor depozita temporar separat pana la predarea lor catre firme autorizate de valorificare;

- dupa executarea lucrarilor de investitii - este interzis sa se abandoenze orice tip de deseu pe amplasament sau in vecinatatea acestuia;

Factor de mediu aer:

-mentinerea utilajelor si mijloacelor de transport in stare tehnica corespunzatoare;

-impunerea de restrictii de viteza pentru mijloacele de transport pe drumul de acces;

-folosirea de utilaje si mijloace de transport cu motoare performante dotate cu sisteme Euro de retinere a poluantilor;

-dotarea punctului de lucru cu cisterna cu apa prevazuta cu dispozitv de stropire pentru diminuarea cantitatii de praf ridicata in atmosfera in special in perioadele cu seceta;

-dotarea mijloacelor de transport cu prelate in vederea utilizarii acestora in perioada secetoasa,

- lucrarile de realizare a proiectului si de transport al agregatelor minerale se vor derula numai pe timpul zilei pentru confortul fonic al locuitorilor din zona, respectandu-se programul de odihna al acestora;

-folosirea de utilaje, verificate periodic din punct de vedere tehnic, de generatie recenta,dotate cu sisteme catalitice de reducere a poluantilor si amortizoare de zgomot precum si respectarea tonajului adecvat tipului de drum;

- pentru realizarea investitiei se vor utiliza doar caile de acces existente iar transportul materialelor se va face pe trasee optime;

- se vor mentine curate caile de acces din vecinatatea amplasamentului precum si utilajele ce parasesc amplasamentul;

- se va proceda la acoperirea spatiilor de depozitare –daca este cazul - a materialelor de unde pot rezulta particule ce pot fi antrenate in afara zonei de lucru;

- activitatile care produc cantitati de praf se vor reduce in perioadele cu vant puternic sau se vor umecta intens suprafele care reprezinta sursa;

Atat beneficiarul cat si proiectantul vor urmari indeaproape executarea lucrarilor prevazute in proiect.

In situatia in care, dupa emiterea prezentului act si inaintea obtinerii autorizatiei de construire, proiectul va suferi modificari, veti notifica Agentia pentru Protectia Mediului Mehedinti.

**Inainte de obtinerea autorizatiei de construire se vor solicita si obtine toate avizele din Certificatul de Urbanism nr.43/23.02.2017 emis de Consiliul Judetean Mehedinti.**

***Dupa obtinerea Permisului de exploatare emis de A.N.R.M. se va solicita si***

***obtine autorizatie de mediu pentru desfasurarea activitatii.***

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a) proiectul propus intră sub incidența art.28 al Legii nr.49/2011 pentru aprobarea O.U.G. nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, fiind situat în siturile Natura 2000 ROSPA0011 Blahnița și ROSCI0306 Jiana;

b) pe amplasamentul proiectului nu s-au identificat habitate de interes comunitar;

c) proiectul generează un impact limitat asupra a două specii țintă *Spermophillus citellus* (popândău) și *Testudo hermanni* (broasca țestoasă de uscat) și un impact scăzut, manifestat cu precădere prin efecte indirecte, asupra speciei *Circus aeruginosus* (erete de stuf);

d) implementarea proiectului presupune consum de resurse din cuprinsul ariilor naturale protejate (nisip și pietriș), dar aceasta nu va pune în pericol existența speciilor criteriu, arealele acestora fiind cu foarte largă extindere în jurul amplasamentului proiectului.

Condiţiile de realizare a proiectului:

- se vor lua toate măsurile necesare evitării poluării factorilor abiotici (apei, aerului, solului şi subsolului) şi biotici (florei şi faunei), precum şi pentru reducerea impactului generat de proiect asupra biodiversităţii;

- se vor folosi utilaje şi mijloace de transport cu motoare performante, cu consumuri de carburanţi cât mai mici pe unitatea de putere şi cu control cât mai restrictiv al emisiilor de poluanţi în gazele de eşapament, precum şi întreţinerea şi exploatarea corespunzătoare a acestora conform regulamentelor de operare, respectarea instrucţiunilor de siguranţa şi protecţia muncii;

- se vor utiliza căile de acces existente, care în perioada secetoasă vor fi umezite permanent;

- extracţia agregatelor minerale se va realiza în afara perioadei de reproducere (martie - mai);

- se recomandă ca lucrările de exploatare resurse minerale să nu se realizeze în perioda de cuibărit a păsărilor aprilie-iunie;

- este interzisă tăierea oricăror specii de arbori şi arbuşti din zona proiectului;

- în cazul prezenţei pe amplasamentul proiectului a unor specii de amfibieni aceştia vor fi relocaţi, amonte de perimetrul de exploatare;

- lucrările se vor realiza cu informarea custozilor ariilor naturale protejate şi cu respectarea condiţiilor impuse în avizul emis de aceștia;

- depozitarea deşeurilor de orice fel în cursurile de apă sau abandonarea acestora în ariile naturale protejate este strict interzisă;

- la finalizarea lucrărilor, se vor îndepărta toate materialele nefolosite de pe suprafaţa ariei naturale protejate, se vor realiza lucrările necesare pentru refacerea zonelor deteriorate şi redarea funcţionalităţii iniţiale a suprafeţelor afectate sau ocupate temporar;

- în cazul unei poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângerea în saci, etc., iar transportul şi depozitarea se vor face în unităţi specializate pentru eliminare;

- în cazul producerii accidentale a unui prejudiciu ce afectează obiectivele de conservare pentru care au fost desemnate ariiile naturale protejate, se va anunţa în cel mai scurt timp custozii ariilor naturale protejate în vederea stabilirii măsurilor de remediere ce vor fi puse în aplicare de cel care a produs prejudiciul;

- la implementarea proiectului se va instrui personalul asupra faptului că sunt interzise:

- orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

- deteriorarea și/sau distrugerea locurilor de reproducere ori de odihnă a păsărilor sălbatice, uciderea sau capturarea intenționată a păsărilor sălbatice, indiferent de metoda utilizată;

- este interzisă perturbarea intenționată în special în cursul perioadelor de reproducere, de creștere și migrație;

- deținerea exemplarelor din speciile pentru care sunt interzise vânarea și capturarea;

- comercializarea, deținerea și/sau transportul în scopul comercializării acestora în stare vie ori moartă sau a oricăror părți ori produse provenite de la acestea, ușor de identificat;

- introducerea în zona limitrofă ariei protejate a mijloacelor mecanizate care să pună în pericol speciile protejate

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing.Dragos Nicolae TARNITA**

**Şef serviciu A.A.A.,** Întocmit,

**Biol. Lavinia MATEESCU** Ing. Costin STRAIN

**Sef Birou C.F.M.,**

**Ing. Liviu CAPRESCU** Geograf Magda DUMBRAVEANU